- Basarab Panduru a venit cu o propunere pentru Gigi Becali după România – Irlanda de Nord 1-1
- Jucătorul pe care îl vede la FCSB
Basarab Panduru i-a fost o propunere în direct pentru Gigi Becali, după România – Irlanda de Nord 1-1. Fostul jucător şi oficial al Stelei a remarcat un jucător în amicalul tricolorilor de pe Arena Naţională.
Panduru e convins că Jamie Reid, atacantul Irlandei de Nord, ar putea fi soluţia ideală pentru patronul FCSB-ului. Jucătorul în vârstă de 29 de ani a deschis scorul după numai 7 minute. L-a lobat pe Niţă.
Basarab Panduru, propunere în direct pentru Gigi Becali după România – Irlanda de Nord 1-1
Reid joacă în liga a 3-a din Anglia, pentru Stevenage. Are 17 goluri stagionale în 36 de partide pentru echipa de club.
"Când ne-am uitat la Reid, l-am găsit la liga a treia, unde dă goluri. E un jucător care ne-a pus probleme, dar joacă în liga a treia, League One. El tinde spre Championship cu 17 goluri, tu trebuie să îl miroși pe unul care are un singur gol. Ăla poate să vină aici, dar ăla cu 17 goluri îți dai seama că nu.
Dacă îi tragi un 250.000 pe an, vine la FCSB. Mi s-a părut un fotbalist periculos pentru campionatul nostru, dacă ar veni aici", a declarat Basarab Panduru pentru orangesport.ro.
Gigi Becali este în căutarea unui atacant după ce l-a vândut pe Andrea Compagno în China. Latifundiarul din Pipera ar putea rămâne şi fără Florinel Coman la finalul sezonului. Golgheterul roş-albaştrilor (la egalitate cu Darius Olaru) are o clauză de reziliere de 5 milioane de euro.
Jamie Reid a debutat cu gol la naţionala Irlandei de Nord
Jamie Reid a înscris în poarta României la debutul în naţionala Irlandei de Nord! În minutul 7 al partidei, nord-irlandezii i-au surprins pe "tricolori" pe un contraatac.
Reid s-a descurcat perfect, finalizând fără probleme acţiunea nord-irlandezilor. Florin Niţă a ieşit din poartă, dar nu a reuşit să apere şutul lui Reid.
Jamie Reid evoluează în liga a treia engleză, la Stevenage. Atacantul nord-irlandez a debutat pentru naţionala antrenată de Michael O'Neill chiar în meciul contra României de pe Arena Naţională.
Reid este cotat de site-ul de specialitate transfermarkt.com la 225.000 de euro.
El a fost convocat la naţionala nord-irlandeză după ce traversează un sezon foarte bun la Stevenage. În 36 de meciuri jucate în acest sezon pentru Stevenage, Reid a marcat 17 goluri şi a dat un assist. Echipa lui se află pe locul 8 în clasamentul din League One, a treia ligă engleză.